ચિત્રાગંદાની સરખામણીમાં શશિકલા નસીબદાર હતી. પિતા સુબાહુના વિરોધ છતાં એ પોતાના પ્રેમી સુદર્શનને વરી શકી હતી. દેવી ભાગવતપુરાણની કથા અનુસાર શશિકલા સ્વયંવરમાં સુદર્શનને વરમાળા પહેરાવવા માગતી હતી. સુબાહુએ એનો જોરદાર વિરોધ કર્યો. રાણી મારફત સમજાવવાનો પ્રયત્ન કર્યો. સુદર્શનને નહિ, પણ એના ભાઈ શત્રુજિતને પરણવાની સલાહ આપી, પણ શશિકલાએ વટથી કહ્યુંઃ ‘તો પછી તો સ્વયંવરનો કોઈ અર્થ જ નથી. હું સ્વયં વરને પસંદ ન કરું તો એ સ્વયંવર કેવી રીતે કહેવાય?’ આખરે સુબાહુએ પોતાનો વિરોધ પાછો ખેંચી લીધો. તેમણે પુત્રીની ઇચ્છાનું માન રાખ્યું.